в точките на прилагане на силите. Полученото в резултат издаването навън се записва.
 1.6.2.
 Аеродинамичните устройства и оборудване не трябва да застрашават пътниците на другите превозни средства при сблъсък отзад, нито да засягат функционирането на задното защитно устройство срещу вклиняване.
 Раздел Й
 Пространствени габарити на кабината
 1.
 Обща процедура за проверка на съответствието на моторното превозно средство с параметрите във връзка с пространствените габарити на кабината
 1.1.
 Вертикални граници на зоната за оценка на кабината на моторното превозно средство
 1.1.1.
 Максималната широчина на превозното средство в района на кабината Wc се измерва пред вертикалната напречна равнина, разположена през най-предната ос на моторното превозно средство. Оборудването, изброено в раздел Е, не се взема предвид при това измерване.
 1.1.2.
 Зоната за оценяване в района на кабината на моторното превозно средство се взема така, че да отговаря на максималната широчина Wc. Зоната се ограничава от вертикалните надлъжни равнини, които са успоредни на средната надлъжна равнина на моторното превозно средство и които са на разстояние Wc една от друга.
 1.1.3.
 Хоризонталното надлъжно разстояние Lt се отчита от най-предната точка на района на кабината на моторното превозно средство на височина ≤ 2000 mm от земната повърхност, измерена в ненатоварено състояние.
 За целите на тази оценка разстоянието Lt се приема 200 mm (вж. фигура 1).
 Задната страна на зоната за оценяване се ограничава от вертикална напречна равнина, перпендикулярна на средната надлъжна равнина на моторното превозно средство и разположена зад горепосочената най-предна точка на разстояние Lt от нея.
 Фигура 1
 Триизмерна обвивка
 1.1.4.
 Сеченията на задната равнина, образуваща страната на зоната за оценяване, с двете идващи под ъгъл външни равнини — правите Tleft и Tright, се вземат предвид за целите на точка 1.3.3.2. (виж фигура 2).
 Фигура 2
 Триизмерна обвивка
 1.2.
 Хоризонтални граници на зоната за оценяване на кабината на моторното превозно средство
 1.2.1.
 В зоната за оценяване долната гранична линия на предната фасада трябва да е на нивото на земната повърхност, а горната гранична линия на предната фасада трябва да е на 2000 mm над земната повърхност в ненатоварено състояние.
 1.3.
 Специални разпоредби за зоната за оценяване на кабината на моторното превозно средство
 1.3.1.
 За целите на настоящия раздел се взема предвид предната фасада на района на кабината на моторното превозно средство независимо от вида на материала. Оборудването, изброено в раздел Е, не трябва обаче да се взема предвид.
 1.3.2.
 Наклон на предната част на кабината
 1.3.2.1.
 За целите на настоящия раздел „наклон“ е отклонението от вертикалата назад на предната фасада на моторното превозно средство в района на кабината, като всяка точка, разположена над друга точка, лежи назад от тази друга точка.
 1.3.2.2.
 За зоната за оценяване на наклона трябва се взема предвид най-предната точка на района на кабината на моторното превозно средство, както е посочена в точка 1.1.3.
 Вертикалната напречна равнина през най-предната точка на кабината, взета на височина ≤ 2000 mm от земната повърхност, измерена в ненатоварено състояние, се взема предвид по отношение на сечението ѝ с хоризонталната равнина, разположена на височина 1000 mm. Тогава пресечната права се взема като основно очертание на габаритите